stanford-oval/wikipedia huggingface dataset:
จิตวิทยาคลินิก
นักจิตวิทยาคลินิก > การสอบความรู้เพื่อขอขึ้นทะเบียนและรับใบอนุญาตเป็นผู้ประกอบโรคศิลปะ (License) สาขาจิตวิทยาคลินิก

เนื่องจากวิชาชีพจิตวิทยาคลินิกมีลักษณะการทำงานที่มีแนวปฏิบัติแตกต่างจากวิชาชีพจิตวิทยาสาขาอื่น โดยเฉพาะในด้านการตรวจวินิจฉัยทางจิตวิทยา ในปีพุทธศักราช 2546 มีการตราพระราชกฤษฎีกากำหนดให้สาขาจิตวิทยาคลินิกเป็นสาขาการประกอบโรคศิลปะตามพระราชบัญญัติการประกอบโรคศิลปะ พ.ศ. 2546 ณ วันที่ 15 กรกฎาคม พ.ศ. 2546 ซึ่งเหตุผลหนึ่งในการประกาศใช้พระราชกฤษฎีกาฉบับนี้คือ สาขาจิตวิทยาคลินิกเป็นสาขาหนึ่งที่กระทำต่อมนุษย์โดยตรง การวินิจฉัย การบำบัดความผิดปกติทางจิตอันเนื่องมาจากภาวะทางจิตใจ บุคลิกภาพ เชาวน์ปัญญา อารมณ์ พฤติกรรมการปรับตัว ความเครียด หรือพฤติกรรมผิดปกติอันเนื่องมาจากพยาธิสภาพทางสมอง ด้วยวิธีเฉพาะทางจิตวิทยาคลินิก อันเป็นประโยชน์ต่อประชาชนที่มารับบริการ
โดยมีค่าสอบใบประกอบโรคศิลปะ 25,000 บาท (ต้องจ่ายค่าธรรมเนียมเพื่อการลงทะเบียนสมัครสอบ 1,050 บาท) และต้องต่ออายุใบอนุญาตให้ประกอบโรคศิลปะต้องเก็บหน่วยคะแนนหรือเครดิตการพัฒนาความรู้ความสามารถทางวิชาชีพอย่างต่อเนื่อง จํานวน 50 หน่วยคะแนน ภายใน 5 ปีก่อนวันครบกําหนดอายุใบอนุญาต
โดยเนื้อหาการสอบประกอบไปด้วย:
การสอบข้อเขียน : ทุกวิชาต้องผ่าน 60% ขึ้นไป
วิชากฎหมายที่เกี่ยวกับวิชาชีพ (ปรนัย 50 ข้อ)
พระราชบัญญัติการประกอบโรคศิลปะ พ.ศ. 2542 และที่แก้ไขเพิ่มเติม
พระราชบัญญัติสถานพยาบาล พ.ศ. 2541 และที่แก้ไขเพิ่มเติม
วิชาชีพจิตวิทยาคลินิก
ปรนัย 100 ข้อ 60 คะแนน
การตรวจวินิจฉัยทางจิตวิทยาคลินิก
การบําบัดทางจิตวิทยาคลินิก
จรรยาบรรณแห่งวิชาชีพของผู้ประกอบโรคศิลปะ
การศึกษาค้นคว้าวิจัยทางจิตวิทยาคลินิก
การประยุกต์จิตวิทยาคลินิกเข้าสู่ชุมชน และศาสตร์อื่น ๆ ที่เกี่ยวข้อง
ข้อสอบอัตนัย 40 คะแนน - มีเนื้อหาเกี่ยวกับทักษะ การตรวจวินิจฉัยทางจิตวิทยาคลินิก
สอบสัมภาษณ์ (สามารถสอบได้เมื่อสอบผ่านรอบการสอบข้อเขียน)
ช่องทางการรับสมัครสอบ มีดังนี้
สํานักงานสาธารณสุขจังหวัดทุกจังหวัด
ยื่นผ่านระบบออนไลน์
ศูนย์บริการแบบเบ็ดเสร็จ ชั้น 1 กรมสนับสนุนบริการสุขภาพ กระทรวงสาธารณสุข
ผู้ที่จบการศึกษาสาขาจิตวิทยาคลินิก แต่ยังไม่ได้รับใบอนุญาตประกอบโรคศิลปะสาขาจิตวิทยาคลินิก จะสามารถปฏิบัติงานทางจิตวิทยาคลินิกได้โดยปฏิบัติงานอยู่ภายใต้การดูแลของผู้มีใบประกอบโรคศิลปะสาขาจิตวิทยาคลินิก แต่ไม่มีสิทธ์เซ็นต์เอกสารใบรับรองที่มีผลผูกพันทางกฎหมาย
ผู้ที่จบการศึกษาปริญญาตรีหรือปริญญาโทสาขาอื่นนอกเหนือจากจิตวิทยาคลินิก ไม่สามารถสอบ License จิตวิทยาคลินิกได้
หากไม่ผ่านหลักสูตร internship จะไม่สามารถสอบ License ได้
เมื่อไปทำงานที่ประเทศใดก็ต้องสอบ License ประเทศที่นั้น
ผู้ที่จบหลักสูตรจิตวิทยาคลินิกจากต่างประเทศ สามารถสมัครหลักสูตร internship เพื่อสอบ License โดยทำเรื่องเสนอคณะกรรมการวิชาชีพสาขาจิตวิทยาคลินิก พิจารณารับรองคุณสมบัติ
จิตวิทยาคลินิกกับงานเวชศาสตร์ฟื้นฟู

งานจิตวิทยาคลินิกมีส่วนสำคัญต่อการบำบัดฟื้นฟูมาก เนื่องจากผู้พิการหรือผู้ที่สูญเสียสมรรถภาพทางกายย่อมมีสภาพจิตใจแย่ลง หน้าที่ของนักจิตวิทยาคือการประเมินด้วยแบบทดสอบต่าง ๆ ให้การปรึกษาและการรักษาทางจิตวิทยาร่วมกับจิตแพทย์และแพทย์เวชศาสตร์ฟื้นฟู เพื่อให้ผู้ป่วยเกิดการปรับสภาพจิตใจภายหลังเกิดความพิการได้
นอกจากนี้ ยังเป็นผู้ที่ดำเนินกิจกรรมกลุ่มบำบัดร่วมกับพยาบาลเวชศาสตร์ฟื้นฟูและบุคลากรอื่น ๆ ให้การปรึกษาเป็นรายบุคคล คัดกรองผู้มีความเสี่ยงสูง และร่วมวางแผนการรักษาฟื้นฟูกับทีมงานเวชศาสตร์ฟื้นฟูอีกด้วย
งานจิตวิทยาคลินิกในต่างประเทศ

งานจิตวิทยาคลินิกเริ่มเป็นที่รู้จักมาตั้งแต่กลางศตวรรษที่ 19 และได้ถือว่ามีกำเนิดอย่างเป็นทางการเมื่อปี ค.ศ. 1896 ที่มหาวิทยาลัยแห่งเมืองเพนซิลวาเนีย ประเทศสหรัฐอเมริกา
งานจิตวิทยาคลินิกในต่างประเทศโดยเฉพาะในอเมริกาและยุโรปมีความก้าวหน้ามาก มีการให้บริการในทุกโรงพยาบาลในเมืองใหญ่ ๆ มีการฝึกอบรมในมหาวิทยาลัยต่าง ๆ และงานวิจัยต่าง ๆ ก็ถูกตีพิมพ์ออกมาอย่างต่อเนื่อง
งานจิตวิทยาคลินิกในประเทศไทย

สถาบันการศึกษาแห่งแรกในประเทศไทยที่เปิดหลักสูตรจิตวิทยาคลินิกคือ มหาวิทยาลัยเชียงใหม่ เมื่อปี พ.ศ. 2507
ปัจจุบัน นักจิตวิทยาคลินิกในประเทศไทยปฏิบัติงานอยู่ตามโรงพยาบาลต่าง ๆ ทั้งภาครัฐและเอกชน 
ได้แก่ โรงพยาบาล โรงพยาบาลศูนย์(ประจำจังหวัด) โรงพยาบาลประจำอำเภอใหญ่ ๆ โรงพยาบาลจิตเวช โรงพยาบาลประสาท(ระบบประสาทและสมอง) ตลอดจนโรงพยาบาลในสังกัดสถาบันการศึกษาต่าง ๆ 
สถาบันด้านพัฒนาการเด็กและวันรุ่ย  สถาบันธัญญารักษ์  สถานพินิจและคุ้มครองเด็กและเยาวชน  โรงเรียนเด็กพิเศษ  และศูนย์บริการสาธารณะสุขเขตของกรุงเทพมหานคร เป็นต้น
เนื่องจากข้อจำกัดด้านการเรียนการสอนสาขาจิตวิทยาคลินิกในประเทศไทย จึงมีจำนวนผู้ที่ปฏิบัติงานในวิชาชีพนี้จำนวนไม่มากนัก โดยในปี พ.ศ. 2556 ประเทศไทยมีนักจิตวิทยาคลินิกที่มีใบอนุญาตประกอบโรคศิลปะประมาณ 700 คน (ข้อมูล พ.ศ. 2560)
ดูเพิ่ม

เวชศาสตร์ฟื้นฟู
คณะศิลปศาสตร์ มหาวิทยาลัยธรรมศาสตร์
คณะมนุษยศาสตร์ มหาวิทยาลัยเชียงใหม่
คณะจิตวิทยา วิทยาลัยเซนต์หลุยส์
กีฬาฟิสต์บอลในเวิลด์เกมส์ 2025

| ฟิสต์บอล ในเวิลด์เกมส์ 2025 |
| --- | --- |
สนาม: เฉิงตู สาธารณรัฐประชาชนจีน
วันที่: สิงหาคม ค.ศ. 2025
จำนวนรายการ: 2
นักกีฬา: คน
← 2022
การแข่งขัน กีฬาฟิสต์บอลในเวิลด์เกมส์ 2025 มีกำหนดจัดขึ้นในเดือนสิงหาคม ค.ศ. 2025 ในเมืองเฉิงตู สาธารณรัฐประชาชนจีน
การคัดเลือก

| การคัดเลือก | วันที่ | เจ้าภาพ | โควต้า | ผ่านการคัดเลือก |
| --- | --- | --- | --- | --- |
| ประเทศเจ้าภาพ | — | — | 1 |  จีน |
| แชมป์ยุโรป 2024 | 21–24 สิงหาคม 2567 |  เฟราเอนเฟลด์ | 1 |  |
| แชมป์แพนอเมริกันปี 2024 |  |  | 1 |  |
| ชิงแชมป์โลก 2023 [de] | 11–17 สิงหาคม 2562 |  วินเทอร์ทูร์ | 4 |  เยอรมนี  ออสเตรีย  บราซิล  สวิตเซอร์แลนด์ |
| การคัดลเือก | วันที่ | เจ้าภาพ | โควต้า | ผ่านการคัดเลือก |
| --- | --- | --- | --- | --- |
| ประเทศเจ้าภาพ | — | — | 1 |  จีน |
| แชมป์ยุโรป 2023 [de] | 18–19 สิงหาคม 2566 |  กรีสเคียร์เชน | 1 |  เยอรมนี |
| ชิงแชมป์แพนอเมริกัน 2024 |  |  | 1 |  |
| ชิงแชมป์โลก 2024 |  |  | 4 |  |
ตารางเหรียญรางวัล

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| รวม (0 ประเทศ) | รวม (0 ประเทศ) | 0 | 0 | 0 | 0 |
แหล่งข้อมูลอื่น

World Karate Federation
Karate on IWGA website
| ด ค กกีฬาในเวิลด์เกมส์ 2025 |
| --- | --- |
 ยิมนาสติกกายกรรม  ยิมนาสติกแอโรบิก  กีฬาทางอากาศ  ยิงธนู  โรลเลอร์สเกตลีลา  แฮนด์บอลชายหาด  เปตอง  โบว์ลิ่ง  แคนูโปโล  แคนูมาราธอน  บิลเลียด  ลีลาศ  ทวิกีฬา*  ดำน้ำฟินสวิมมิ่ง  ฟิสต์บอล  แฟลกฟุตบอล*  ฟลอร์บอล  จานร่อน  อินไลน์ฮอกกี้  ยิวยิตสู  คาราเต้  คิกบอกซิง  คอร์ฟบอล  ลาครอส  การช่วยชีวิต  มวยไทย  การวางตำแหน่ง  Parkour  Powerlifting  แร็กเก็ตบอล  ยิมนาสติกลีลา  การเล่นสเก็ตความเร็วบนถนน  ซอฟต์บอล  กีฬาปีนเขา  สควอช  ซูโม่  ติดตามสเก็ตเร็ว  แทรมโพลีนยิมนาสติก  ชักเย่อ  สกีน้ำ  รักบี้วีลแชร์*  วูซู* 
* ชนิดกีฬารับเชิญ
วรากร ศวัสกร

| วรากร ศวัสกร |
| --- | --- |
เกิด: 12 กันยายน พ.ศ. 2535 (32 ปี)
ส่วนสูง: 185 เซนติเมตร
อาชีพ: นักแสดง
ปีที่แสดง: 2555–ปัจจุบัน
ผลงานเด่น: กรวีร์ (วีร์) จาก สื่อสองโลก (2560)   นับเก้า จาก ว่าความตามรัก (2560)   ภูภัทร จาก เจ้าสาวช่างยนต์ (2561)    ตนุภัทร จาก เจ้าสาวแก้ขัด (2562)   ภานุ จาก พ่อหม้าย เลขท้ายสองตัว (2563)   ร.ต.อ.คชา จาก เงาบุญ (2563)   ปลัดธรรณพ จาก กำนันหญิง (2564)
สังกัด: ช่อง 3 เอชดี (2555 - 2559) ทีวีซีน (2556 - 2564) ช่อง 7 เอชดี (2560 - ปัจจุบัน)
วรากร ศวัสกร (ชื่อเล่น: แชป) เกิดเมื่อวันที่ 12 กันยายน พ.ศ. 2535 เป็นนักแสดงและนายแบบชาวไทยเขาเริ่มเข้าวงการบันเทิงถ่ายแบบและโฆษณาต่าง ๆ มีผลงานละครเรื่องแรก ได้แก่ สามี ภายหลังเซ็นสัญญาเป็นนักแสดงสังกัดช่อง 7 เอชดี ในปี 2560 เป็นพระเอกละครเรื่องแรกคือ สื่อสองโลก
ประวัติ

วรากร ศวัสกร มีชื่อเล่นว่า แชป เกิดเมื่อวันที่ 12 กันยายน พ.ศ. 2535 ที่จังหวัดนครราชสีมา สำเร็จการศึกษาในระดับไฮสคูลจากประเทศเยอรมนี และสำเร็จการศึกษาระดับอุดมศึกษาที่สาขาสื่อสารการตลาด คณะนิเทศศาสตร์ มหาวิทยาลัยรังสิต มีพี่สาว 1 คน พี่ชาย 2 คน เป็นคนที่ 4
ประวัติ > การทำงาน

เขาเริ่มเข้าวงการบันเทิงถ่ายแบบและโฆษณาต่าง ๆ ต่อมาในปี 2555 เขาเซ็นสัญญากับสังกัดค่ายช่อง 3 เอชดี ทีวีซีน แชปมีผลงานละครเรื่องแรก ๆ ได้แก่ สามี ปาฏิหาริย์รักข้ามขอบฟ้า และ บุรำปรัมปรา จนหมดสัญญาในปี 2559 ในปี 2560 เขาเซ็นสัญญากับช่อง 7 เอชดี และมีผลงานละคร เช่น สื่อสองโลก, ว่าความตามรัก, เจ้าสาวช่างยนต์เป็นต้น
ปัจจุบัน กำลังคบหาดูใจกับ ไอซ์ อธิชนัน ศรีเสวก
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 3
| ปี พ> ศ. | เรื่อง | บทบาท |
| --- | --- | --- |
| 2555 | คุณสามี(กำมะลอ)ที่รัก | ภาคย์ |
| 2556 | สามี | สกรรจ์ |
| 2558 | ปาฏิหาริย์รักข้ามขอบฟ้า | คริส / พสุธา |
| 2558 | บุรำปรัมปรา | บูรณัชย์ / ณัท (รับเชิญ) |
| 2561 | ดั่งพรหมลิขิตรัก | โอม |
| 2564 | ปาฏิหาริย์รักแม่โพสพ | กิตติ |

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี พ> ศ. | เรื่อง | บทบาท |
| --- | --- | --- |
| 2560 | สื่อสองโลก | กรวีร์ (วีร์) |
| 2560 | ว่าความตามรัก | นับเก้า สงวนสิน (เก้า) |
| 2561 | เจ้าสาวช่างยนต์ | ภูภัทร ค้าเจริญไพศาล (ภู) |
| 2561 | ในคืนหนาว แสงดาวยังอุ่น | ทรงพล (พล) |
| 2562 | นางร้าย | สงวนศักดิ์ (หงวน) |
| 2562 | เจ้าสาวแก้ขัด | ตนุภัทร |
| 2563 | พ่อหม้าย เลขท้ายสองตัว | ภาณุ |
| 2563 | เงาบุญ | ร.ต.อ. คชา |
| 2564 | กำนันหญิง | ปลัดธรรณพ ทวิจินดา |
| 2564 | คทาสิงห์ | ร.ท. นิรันดร์ |
| 2565 | นางสาวส้มหล่น | ศิลา ธัญสิทธิ์ |
| 2566 | ดั่งฟ้าสิ้นตะวัน | ปกฉัตร เปี่ยมงาม (ฉัตร) |
| 2567 | ปล้นเหนือเมฆ | สบายดี ศรสิงห์ (ฟาย) |
| 2567 | โชน​ 7​ เขต​พิศวง​ ตอน​ เงาแห่งความลับ | ธนู |
| 2568 | พ่อตาปืนโต ตอน สาวกำนันพันธุ์ดุ |  |
ผลงาน > เพลง

| พ> ศ. | เพลง | ร้องร่วมกับ | หมายเหตุ |
| --- | --- | --- | --- |
| 2560 | กวนโอ๊ะ | พรทิวา สาครจันทร์ | ประกอบละคร ว่าความตามรัก |
| 2560 | เวลาที่สำคัญ | อาทิตย์ ตั้งวิบูลย์พาณิชย์ วศิน อัศวนฤนาท จุติ จำเริญเกตุประทีป พงศกร โตสุวรรณ หัสวีร์ ภัคพงษ์ไพศาล พิมประภา ตั้งประภาพร มุกดา นรินทร์รักษ์ เฌอมาวีร์ สุวรรณภาณุโชค คริษฐา สังสะโอภาส รมิดา ธีรพัฒน์ ธัญญวีร์ ชุณหสวัสดิกุล ภัณฑิรา พิพิธยากร | Happy New Year 2561 |
| 2561 | ปันรัก “ด้วยสองมือเรา” | อาทิตย์ ตั้งวิบูลย์พาณิชย์ สพล  อัศวมั่นคง ภัทรพลฒ์ เดชพงษ์วรานนท์ ยศวรรธน์  ทะวาปี พิมประภา ตั้งประภาพร เมลดา  สุศรี มุกดา นรินทร์รักษ์ คริษฐา สังสะโอภาส รมิดา  ธีรพัฒน์ | ประกอบโครงการ 7 สีปันรักให้โลก ปีที่ 10 |
| 2563 | พ่อหม้ายเลขท้าย 2 ตัว | ร้องเดี่ยว | ประกอบละคร พ่อหม้ายเลขท้าย 2 ตัว |
ผลงาน > พิธีกร

เส้นทางบันเทิง
เที่ยงบันเทิง
ผลงาน > มิวสิกวีดิโอ

เพลง พรุ่งนี้ฉันจะเป็นแฟนเธอ (Your) ศิลปิน ขนมจีน กุลมาศ
แหล่งข้อมูลอื่น

วรากร ศวัสกร ที่อินสตาแกรม
วรากร : Chap Varakorn Club วรากร ศวัสกร ที่เฟซบุ๊ก
ท่าอากาศยานนานาชาติอุดรธานี

สำหรับการใช้งานทางทหาร ดูที่ ฐานบินอุดรธานี
ท่าอากาศยานนานาชาติอุดรธานี หรือ สนามบินอุดรธานี (อังกฤษ: Udon Thani International Airport) (IATA: UTH, ICAO: VTUD) ตั้งอยู่ในตัวเมืองของ ตำบลบ้านจั่น อำเภอเมืองอุดรธานี จังหวัดอุดรธานี โดยตั้งอยู่ในเขตทหารกองทัพอากาศ (กองบิน 23 อุดรธานี) ซึ่งท่าอากาศยานนานาชาติอุดรธานีเป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศท่าอากาศยานศุลกากรเมื่อวันที่ 12 ตุลาคม พ.ศ. 2497 ท่าอากาศยานนานาชาติอุดรธานีได้รับการปรับปรุง สร้างอาคารผู้โดยสารเพิ่มขึ้นอีก และเชื่อมต่อกับตัวอาคารเดิมโดยได้รับงบประมาณจากรัฐบาลในการปรับปรุง สร้างแล้วเสร็จเมื่อ พ.ศ. 2558
ท่าอากาศยานนานาชาติอุดรธานีเป็นศูนย์กลางการบินของภาคอีสาน มีความสำคัญในเชิงยุทธศาสตร์ของภูมิภาคเนื่องจากอุดรธานีตั้งอยู่ใกล้เขตเศรษฐกิจพิเศษอย่างจังหวัดหนองคาย และตั้งอยู่ใกล้เวียงจันทน์ เมืองหลวงของประเทศลาว โดยอยู่ห่างเพียง 50 กิโลเมตร ท่าอากาศยานนานาชาติอุดรธานีจึงเป็นส่วนสำคัญของยุทธศาสตร์การพัฒนาเศรษฐกิจชายแดนของประเทศไทย
ประวัติ

พ.ศ. 2466 ท่าอากาศยานอุดรธานีเปิดบริการเป็นครั้งแรกอยู่ภายในตัวเมืองอุดรธานี หลังจากนั้นในปี พ.ศ. 2475 ได้ย้ายท่าอากาศยานย้ายมาสร้างใหม่ที่ตำบลหนองขอนกว้าง (บริเวณที่ตั้งกองบิน 23 ในปัจจุบัน) โดยมีทางวิ่งเป็นทางลูกรังยาวประมาณ 500 เมตร และในปี พ.ศ. 2500 ท่าอากาศยานอุดรธานีได้สร้างทางวิ่งใหม่เป็นคอนกรีตยาว 3,048 เมตร กว้าง 38 เมตร โดยความร่วมมือระหว่างไทยกับสหรัฐอเมริกา
พ.ศ. 2533 กรมการบินพลเรือน (กรมท่าอากาศยานในปัจจุบัน) ได้ซื้อที่ดิน 400 ไร่ ที่ตำบลนาดี ถนนอุดร-เลย สร้างอาคารที่พักผู้โดยสารและหอบังคับการบิน พร้อมลานจอดเครื่องบิน สามารถจอดเครื่องบินแอร์บัส เอ320ได้ 2 ลำ จากนั้นในปี พ.ศ. 2543-2545 กรมการบินพลเรือน (กรมท่าอากาศยานในปัจจุบัน) ได้ขยายทางวิ่งจากความกว้าง 38 เมตร เป็น 45 เมตร รวมทั้งลานจอด พื้นที่ 47,250 ตารางเมตร สามารถจอดเครื่องบินแบบ Airbus ได้ 3 ลำ และ Boeing 737 ได้ 2 ลำ พร้อมกัน
ในปี พ.ศ. 2546-2548 ได้ก่อสร้างอาคารใหม่ (อาคารผู้โดยสาร A) พร้อมติดตั้งสะพานเทียบเครื่องบิน 1 สะพาน และปรับปรุงทางวิ่งและทางขับ และในปีพ.ศ. 2556-2558 ท่าอากาศยานนานาชาติอุดรธานีได้ปรับปรุงอาคารที่พักผู้โดยสารหลังเดิมให้เป็นอาคารที่พักผู้โดยสารระหว่างประเทศ (อาคารผู้โดยสาร B) พร้อมติดตั้งสะพานเทียบเครื่องบินอีก 1 สะพาน
ประวัติ > การจะให้บริษัทท่าอากาศยานไทยเข้าบริหาร

กระทรวงคมนาคมได้มีแผนการที่จะให้ บริษัท ท่าอากาศยานไทย จำกัด(มหาชน) เข้าบริหารท่าอากาศยานนานาชาติอุดรธานี ในลักษณะการบริหารสัญญาร่วม หรือการจ้าง บมจ. ท่าอากาศยานไทย บริหารจัดการ โดยกรมท่าอากาศยานยังคงความเป็นเจ้าของท่าอากาศยาน
ในเดือนมีนาคม 2565 นายศักดิ์สยาม ชิดชอบ รัฐมนตรีว่าการกระทรวงคมนาคม ได้เปิดเผยว่ากระทรวงคมนาคมจะเสนอต่อคณะรัฐมนตรีเพื่อพิจารณาให้ความเห็นชอบ ให้บริษัท ท่าอากาศยานไทย จำกัด (มหาชน) เข้าดูแลและบริหารจัดการท่าอากาศยานอุดรธานีแทนกรมท่าอากาศยาน
อาคารสถานที่

ท่าอากาศยานนานาชาติอุดรธานีและกองบิน 23 มีพื้นที่ท่าอากาศยานรวมกันจำนวน 2,000 ไร่
อาคารสถานที่ > อาคารผู้โดยสาร

ท่าอากาศยานนานาชาติอุดรธานีมีอาคารผู้โดยสารทั้งหมด 2 อาคาร คือ อาคาร A และอาคาร B เชื่อมกัน มีพื้นที่อาคารรวมกัน 19,200 ตารางเมตร รองรับผู้โดยสารได้ 1,200 คน/ชั่วโมง หรือประมาณ 3,460,000 คน/ปี และมีพื้นที่ลานจอดท่าอากาศยาน 135x600 เมตร รองรับอากาศยานประเภทโบอิง 737 ได้จำนวน 11 ลำ
อาคารสถานที่ > อาคารผู้โดยสาร > อาคารผู้โดยสาร A

พื้นที่เช็คอินและตรวจบัตรโดยสารอยู่บริเวณประตู 1 โดยมีสายการบิน การบินไทย นกแอร์ และไทยเวียดเจ็ทแอร์ทำการบินออกจากอาคาร A และมีทางออกขึ้นเครื่องทั้งหมด 3 ประตู คือประตู 1, 2 และ 3
มีร้านอาหารตามสั่งอยู่ชั้นสองของอาคาร
อาคารสถานที่ > อาคารผู้โดยสาร > อาคารผู้โดยสาร B

พื้นที่เช็คอินและตรวจบัตรโดยสารอยู่บริเวณประตู 6 โดยมีสายการบินไทยแอร์เอเชีย ไทยไลอ้อนแอร์ ทำการบินออกจากอาคาร B และมีทางออกขึ้นเครื่องทั้งหมด 5 ประตู คือประตู 4 5 6 7 และ 8
มีร้านอาหารอยู่ 3 ร้านอยู่ชั้นหนึ่งของอาคาร
อาคารสถานที่ > ทางวิ่ง (รันเวย์)

ทางวิ่งของท่าอากาศยานนานาชาติอุดรธานีมี 1 เส้น ความกว้าง 45 เมตร พร้อมไหล่ทางวิ่งข้างละ 7.5 เมตร และความยาว 3,048 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 เมตร และความยาวข้างละ 303 เมตร โดยการบินพลเรือนกับการบินทหารใช้ทางวิ่งร่วมกัน
ท่าอากาศยานนานาชาติอุดรธานีมีทางขับขนานกับทางวิ่ง 1 เส้น พร้อมทางขับออกจากทางวิ่ง 4 เส้น และทางขับสู่ลานจอดอีก 2 เส้น โดยส่วนมากจะมีความกว้างทั้งหมด 23 เมตร และการบินพลเรือนกับการบินทหารใช้ทางวิ่งร่วมกัน
รายชื่อสายการบิน > รายชื่อสายการบินที่ให้บริการ

| สายการบิน | จุดหมายปลายทาง | อาคารที่ให้บริการ | หมายเหตุ |
| --- | --- | --- | --- |
| การบินไทย | กรุงเทพฯ-สุวรรณภูมิ | อาคารผู้โดยสาร A | ภายในประเทศ |
| ไทยเวียดเจ็ทแอร์ | กรุงเทพฯ-สุวรรณภูมิ | อาคารผู้โดยสาร A | ภายในประเทศ |
| นกแอร์ | กรุงเทพฯ-ดอนเมือง | อาคารผู้โดยสาร A | ภายในประเทศ |
| นกแอร์ | เชียงใหม่ | อาคารผู้โดยสาร A | ภายในประเทศ |
| ไทยแอร์เอเชีย | กรุงเทพฯ-ดอนเมือง | อาคารผู้โดยสาร B | ภายในประเทศ |
| ไทยแอร์เอเชีย | กรุงเทพฯ-สุวรรณภูมิ | อาคารผู้โดยสาร B | ภายในประเทศ |
| ไทยแอร์เอเชีย | ภูเก็ต | อาคารผู้โดยสาร B | ภายในประเทศ |
| ไทยไลอ้อนแอร์ | กรุงเทพฯ-ดอนเมือง | อาคารผู้โดยสาร B | ภายในประเทศ |
| ไทยไลอ้อนแอร์ | หาดใหญ่ | อาคารผู้โดยสาร B | ภายในประเทศ |
รายชื่อสายการบิน > รายชื่อสายการบินบริการขนส่งสินค้า

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | กรุงเทพฯ-สุวรรณภูมิ |  |
| เค-ไมล์ แอร์ | กรุงเทพฯ-ดอนเมือง |  |
| นกแอร์ | กรุงเทพฯ-ดอนเมือง |  |
| ไทยไลอ้อนแอร์ | กรุงเทพฯ-ดอนเมือง |  |
| ไทยไลอ้อนแอร์ | หาดใหญ่ |  |
รายชื่อสายการบิน > รายชื่อสายการบินที่เคยให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| การบินไทย | กรุงเทพฯ-ดอนเมือง | ภายในประเทศ |
| ไทยสมายล์ | นครศรีธรรมราช | ภายในประเทศ |
| ไทยสมายล์ | กรุงเทพฯ-สุวรรณภูมิ | ภายในประเทศ |
| การบินลาว | หลวงพระบาง | ระหว่างประเทศ |
| เดินอากาศไทย | กรุงเทพฯ-ดอนเมือง | ภายในประเทศ |
| ไทยแอร์เอเชีย | เชียงใหม่ | ภายในประเทศ |
| ไทยแอร์เอเชีย | อู่ตะเภา | ภายในประเทศ |
| ไทยแอร์เอเชีย | หัวหิน | ภายในประเทศ |
| แอร์เอเชีย | กัวลาลัมเปอร์ |  ระหว่างประเทศ |
| ไทเกอร์แอร์เวย์ | สิงคโปร์ | ระหว่างประเทศ |
| นกมินิ | เชียงใหม่ | ภายในประเทศ |
| นกแอร์ | เลย | ภายในประเทศ |
| นกแอร์ | อุบลราชธานี | ภายในประเทศ |
| บางกอกแอร์เวย์ | กรุงเทพฯ-สุวรรณภูมิ | ภายในประเทศ |
| บางกอกแอร์เวย์ | เชียงใหม่ | ภายในประเทศ |
| บิสิเนสแอร์ | อินชอน (เช่าเหมาลำ) | ระหว่างประเทศ |
| พีบีแอร์ | กรุงเทพฯ-ดอนเมือง | ภายในประเทศ |
| พีบีแอร์ | เชียงใหม่ | ภายในประเทศ |
| ภูเก็ตแอร์ | กรุงเทพฯ-ดอนเมือง | ภายในประเทศ |
| ภูเก็ตแอร์ | เชียงใหม่ | ภายในประเทศ |
| วัน-ทู-โก | กรุงเทพฯ-ดอนเมือง | ภายในประเทศ |
| แองเจิลแอร์ไลน์ | เชียงใหม่ | ภายในประเทศ |
| โอเรียนท์ ไทย แอร์ไลน์ | กรุงเทพฯ-ดอนเมือง | ภายในประเทศ |
| ไทยเวียดเจ็ทแอร์ | เชียงราย | ภายในประเทศ |
| ไทยเวียดเจ็ทแอร์ | ภูเก็ต | ภายในประเทศ |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | ขนส่งสินค้า (ตัน) |
| --- | --- | --- | --- | --- |
| 2544 | 373,508 |  | 2,191 | 1,355.89 |
| 2545 | 356,037 |  4.68% | 2,369 | 1,213.08 |
| 2546 | 357,309 |  0.36% | 2,327 | 1,373.93 |
| 2547 | 613,740 |  71.77% | 4,627 | 1,431.95 |
| 2548 | 672,355 |  9.55% | 5,303 | 1,677.83 |
| 2549 | 675,703 |  0.50% | 6,146 | 1,638.18 |
| 2550 | 719,307 |  6.45% | 5,957 | 1,626.38 |
| 2551 | 661,247 |  8.07% | 5,293 | 1,776.74 |
| 2552 | 722,587 |  9.28% | 5,437 | 1,750.16 |
| 2553 | 816,602 |  13.01% | 6,691 | 2,312.64 |
| 2554 | 1,011,881 |  23.91% | 8,336 | 2,654.89 |
| 2555 | 1,184,517 |  17.06% | 9,986 | 2,946.80 |
| 2556 | 1,325,302 |  11.89% | 11,374 | 2,827.11 |
| 2557 | 1,682,709 |  26.97% | 13,734 | 3,590.90 |
| 2558 | 2,213,689 |  31.56% | 16,911 | 3,678.05 |
| 2559 | 2,350,005 |  6.16% | 15,868 | 3,394.01 |
| 2560 | 2,577,524 |  9.68% | 17,901 | 2,452.24 |
| 2561 | 2,651,242 |  2.86% | 18,855 | 1,330.35 |
| 2562 | 2,507,926 |  5.41% | 18,043 | 932.78 |
| 2563 | 1,410,139 |  43.77% | 12,522 | 626.13 |
| 2564 | 661,795 |  53.06% | 5,756 | 415.74 |
การเดินทางสู่ท่าอากาศยาน

ท่าอากาศยานนานาชาติอุดรธานีตั้งอยู่ห่างจากทางหลวงแผ่นดินหมายเลข 210 (อุดรธานี–หนองบัวลำภู–เลย) ประมาณ 600 เมตร ซึ่งอยู่บริเวณในวงแหวนรอบตัวเมือง มีลานจอดรถยนต์ทั้งหมด 4 ลานจอด สามารถจุรถยนต์ได้ 665 คัน คือ
ลานจอดรถยนต์ A และ B เป็นลานจอดมีหลังคา มีกล้องวงจรปิด คิดค่าบริการชั่วโมงละ 20 บาท หากจอดรถ 8 ชั่วโมงขึ้นไปจะคิดเป็น 1 วัน วันละ 200 บาท
ลานจอดรถยนต์ C เป็นลานจอดแบบไม่มีหลังคา ยังไม่เปิดใช้บริการ
ลานจอดรถยนต์ D เป็นลานดิน ไม่คิดค่าบริการ แต่ท่าอากาศยานอุดรธานีจะไม่รับผิดชอบใดใดหากเกิดความเสียหายต่อรถยนต์และทรัพย์สินของท่าน
ที่ท่าอากาศยานมีบริการรถเช่า และบริการแท็กซี่ให้บริการไปยังตัวเมืองอุดรธานีในราคา 200 บาทต่อคัน หรือหนองคายในราคา 900 บาทต่อคัน และรถตู้ให้บริการไปยังตัวเมืองอุดรธานีในราคา 80 บาทต่อท่าน และจากสนามบินไปหนองคายในราคา 200 บาทต่อท่าน
ดูเพิ่ม

รายชื่อท่าอากาศยานในประเทศไทย
กองบิน 23 อุดรธานี
ห้องพักผู้โดยสารขาออก อาคารผู้โดยสาร A
พัชญา เพียรเสมอ

| พัชญา เพียรเสมอ |
| --- | --- |
ชื่อเกิด: พัชญา เพียรเสมอ
ชื่ออื่น: พีพี
เกิด: 18 ตุลาคม พ.ศ. 2539 (28 ปี) จังหวัดราชบุรี ประเทศไทย
ส่วนสูง: 170 เซนติเมตร
อาชีพ: นักแสดง ผู้ประกาศคั่นรายการ
ปีที่แสดง: พ.ศ. 2557–ปัจจุบัน
ผลงานเด่น: อ้อยควั่น / กชกร / เจ้านางน้อยส่วยหยง - สาวน้อยอ้อยควั่น (2558)   ถมทอง - สารวัตรเถื่อน (2559)   ลินิน - ภูตสาวสื่อรัก (2561)   บัวหลวง - ชาติลำชี (2561)   ไพรำ - สะใภ้นางรำ (2562)   กาเหว่า - กาเหว่า (2563)   ไขแสง - ทะเลเดือด (2564)   อาซิ่ว - ขวางทางปืน (2565)  ส้มพอ - หงส์ในกรงกา (2566)
สังกัด: ช่อง 7 เอชดี (2558–2567)
พิฆเนศวร: นักแสดงนำหญิงดีเด่น พ.ศ. 2563 - กาเหว่า
พัชญา เพียรเสมอ (เกิด 18 ตุลาคม พ.ศ. 2539) ชื่อเล่น พีพี เป็นนักแสดงหญิงชาวไทย สังกัดช่อง 7 เอชดี เริ่มเข้าสู่วงการบันเทิงจากการเป็นผู้ประกาศคั่นรายการช่อง 7 เอชดีจากนั้นเธอได้ลงนามสัญญาเป็นนักแสดงสังกัดช่อง 7 เอชดี เธอได้รับโอกาสร่วมแสดงเป็นนางเอกละครก่อนข่าวเรื่องแรกละครรีเมคยอดนิยมเรื่อง สาวน้อยอ้อยควั่นรับบท "อ้อยควั่น / กชกร / เจ้านางน้อยส่วยหยง" แสดงคู่กับ พีรวัศ กุลนันท์วัฒน์ ในปี พ.ศ. 2558 ต่อมาเธอมีผลงานละครเรื่อง สารวัตรเถื่อน ในปี พ.ศ. 2559 จากนั้นเธอมีผลงานละครกับทางช่อง 7 เอชดี จนถึงปัจจุบัน
ประวัติ

พัชญา เกิดเมื่อวันที่ 18 ตุลาคม พ.ศ. 2539 เป็นนักแสดงชาวไทย ในสังกัด ช่อง 7 เอชดี เกิดที่จังหวัดราชบุรี สำเร็จการศึกษา โรงเรียนราชโบริกานุเคราะห์ สำเร็จการศึกษาปริญญาตรี คณะสังคมวิทยาและมานุษยวิทยา มหาวิทยาลัยธรรมศาสตร์
เข้าสู่วงการบันเทิง

พัชญา เธอเริ่มเข้าสู่ในวงการบันเทิงจากการเป็นผู้ประกาศคั่นรายการช่อง 7 เอชดีจากนั้นเธอได้ลงนามสัญญาเป็นนักแสดงในสังกัดช่อง 7 เอชดีเธอได้รับโอกาสร่วมแสดงเป็นนางเอกละครก่อนข่าวเรื่องแรกละครรีเมคยอดนิยมเรื่อง สาวน้อยอ้อยควั่น รับบทเป็น "อ้อยควั่น" / กชกร / "เจ้านางน้อยส่วยหยง" แสดงคู่กับ แอมป์ พีรวัศ กุลนันท์วัฒน์ ในปี พ.ศ. 2558 พัชญาเธอได้ถูกนำเสนอชื่อเข้าชิงราง ดาราเดลี่ เดอะ เกรท อวอร์ดส์ ครั้งที่ 5 สาขา นักแสดงหญิงจากละคร เรื่อง สาวน้อยอ้อยควั่น (พ.ศ. 2558)
ต่อมาพัชญาเธอมีผลงานละครเรื่อง สารวัตรเถื่อน ในปี พ.ศ. 2559 จากนั้นเธอมีผลงานละครกับทางช่อง 7 เอชดี และในปัจจุบันเธอเป็นนักแสดงรุ่นใหม่ได้รับฉายาว่าเป็น "เจ้าแม่นางเอกละครเย็น" และโดยมีกระแสตอบรับจากแฟนละครให้การสนับสนุนเรื่อย ๆ มา เป็นต้น ปัจจุบันเธอเป็นนักแสดงมีชื่อเสียงและรับงานละครหลายเรื่องเป็นต้น
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง7 HD
| ปี | เรื่อง | บทบาท |
| --- | --- | --- |
| 2558 | สาวน้อยอ้อยควั่น | อ้อยควั่น / กชกร / เจ้านางน้อยส่วยหยง |
| 2559 | สารวัตรเถื่อน | ถมทอง |
| 2559 | รักสลับหน้า | แก้วกานดา |
| 2560 | ภูตสาวสื่อรัก | ลินิน |
| 2561 | ชาติลำชี | บัวหลวง |
| 2562 | สะใภ้นางรำ | ไพรำ |
| 2562 | เจ้าสัวมั่วนิ่ม | สุธาสินี กุมลากูล (แนท) |
| 2563 | กาเหว่า | กาเหว่า จันทร์ทองมี |
| 2563 | สมบัติมหาเฮง | แพทย์หญิงพิมแพร พิพัฒน์พรรณ (หมอพิม) |
| 2564 | บ้านไร่สายสมร | ไหมตะวัน นันทวรพงษา (ไหม)    |
| 2564 | ทะเลเดือด | ไขแสง สินทรัพย์บัญชา (แสง) |
| 2565 | ขวางทางปืน | อาซิ่ว |
| 2566 | หงส์ในกรงกา | ศศิกานต์ เอื้องผึ้ง / ศศิกานต์ สิงคหบดีรักษ์ (ส้มพอ) |
| 2567 | คนกล้าท้าชน | ร.ต.ต.รัญชนา |
| 2568 | ละอองเทศ | ดุริยางค์ (ดอลลี่) |
ผลงานการแสดง > ละครเทิดพระเกียรติ

| ปี | เรื่อง | บทบาท |
| --- | --- | --- |
| 2559 | ใต้ร่มพระบารมี ชุด ครูของแผ่นดิน | เดือน |
ผลงานการแสดง > ผลงานภาพยนตร์

| ปี | เรื่อง | บทบาท |
| --- | --- | --- |
| 2564 | The sis |  |
รางวัล

(พ.ศ. 2558) รางวัลดาราเดลี่ เดอะ เกรท อวอร์ดส์ ครั้งที่ 5 สาขา นักแสดงหญิงจากละคร สาวน้อยอ้อยควั่น
(พ.ศ. 2565) รางวัลในโครงการ คนของแผ่นดิน ประจำปี พ.ศ. 2565 สาขา ผู้บริหารสถานศึกษาดีเด่น”, “ผู้นำและนักพัฒนาท้องถิ่นดีเด่น ครูดีเด่น ผู้ทำคุณประโยชน์ต่อสังคมดีเด่น ลูกตัวอย่างดีเด่นสตรีต้นแบบ สาขา (นักบริหารดีเด่น),(นักธุรกิจดีเด่น) และ เยาวชนต้นแบบ
แหล่งข้อมูลอื่น

พัชญา เพียรเสมอ ที่อินสตาแกรม
กีฬายิงธนูในโอลิมปิกฤดูร้อน 2012 – ชายเดี่ยว

| กีฬายิงธนู  โอลิมปิกฤดูร้อน 2012  |
| --- | --- | --- | --- | --- | --- |
| ชาย | ชาย | ชาย | หญิง | หญิง | หญิง |
|   | ประเภทเดี่ยว |   |   | ประเภทเดี่ยว |   |
|  | ประเภททีม |  |  | ประเภททีม |  |
กีฬายิงธนูในโอลิมปิกฤดูร้อน 2012 ประเภทชายเดี่ยว เป็นการแข่งขันยิงธนูในกีฬาโอลิมปิกฤดูร้อน 2012 ประเภทชายเดี่ยว
เริ่มแข่งขันวันที่ 27 กรกฎาคม ถึง 3 สิงหาคม 2555
สนามที่ใช้ในการแข่งขัน : Lord's Cricket Ground ใน กรุงลอนดอน
จำนวนนักกีฬา 64 คน จาก 40 ประเทศ
โปรแกรมการแข่งขัน

| วันที่ | เวลา | รอบแข่งขัน |
| --- | --- | --- |
| ศุกร์ 27 กรกฎาคม 2555 | 09:00–11:00 | รอบจัดอันดับ |
| จันทร์ 30 กรกฎาคม 2555 อังคาร 31 กรกฎาคม 2555 พุธ 1 สิงหาคม 2555 | 09:00–12:55 15:00–17:40 | รอบ 64 คน, รอบ 32 คน |
| ศุกร์ 3 สิงหาคม 2555 | 09:00–10:45 | รอบ 16 คน |
| ศุกร์ 3 สิงหาคม 2555 | 14:00–14:52 | รอบก่อนรองชนะเลิศ |
| ศุกร์ 3 สิงหาคม 2555 | 14:52–15:05 | รอบรองชนะเลิศ |
| ศุกร์ 3 สิงหาคม 2555 | 15:21–15:50 | รอบชิงชนะเลิศ (เหรียญทอง) |
สถิติการแข่งขัน

ก่อนมีการแข่งขันโอลิมปิก มีการบันทึกสถิติ ของรายการยิงธนูชายเดี่ยว
สถิติยิงลูกธนู 72 ลูกต่อรอบ
| 0 | 1 | 2 | 3 | 4 |
| --- | --- | --- | --- | --- |
| สถิติโลก |  Im Dong-Hyun (KOR) | 696 คะแนน | Antalya,  ตุรกี | 2 พฤษภาคม 2555 |
| สถิติโอลิมปิก |  Michele Frangilli (ITA) | 684 คะแนน | Atlanta,  สหรัฐอเมริกา | 28 กรกฎาคม 2539 |
สรุปการแข่งขัน

| ประเภทการแข่งขัน | เหรียญทอง | เหรียญเงิน | เหรียญทองแดง |
| --- | --- | --- | --- |
| ยิงธนู - ชายเดี่ยว | โอ จินฮยอก  เกาหลีใต้ | Takaharu Furukawa  ญี่ปุ่น | Dai Xiaoxiang  จีน |